section_heading: Prvi svjetski rat
paragraph_text: Na početku Prvog svjetskog rata Heye je imenovan načelnikom stožera Landverskog korpusa kojim je na Istočnom bojištu zapovijedao Remus von Woyrsch. U svojstvu načelnika stožera Landverskog korpusa Haye sudjeluje u Galicijskoj bitci. Kada je početkom studenog 1914. na osnovi jedinica Landverskog korpusa formiran Armijski odjel Woyrsch Heye postaje njegovim načelnikom stožera. U kolovozu 1916. promaknut je u čin pukovnika, te je 20. kolovoza 1916. odlikovan ordenom Pour le Mérite. Krajem tog mjeseca postaje načelnikom stožera Grupe armija Woyrsch.